Press Release UNTUK SIARAN SEGERA AirAsia X kini terbang ke New Zealand! Penerbangan harian ke Auckland dari Kuala Lumpur melalui Gold Coast dari serendah RM499* KUALA LUMPUR, 12 JANUARI 2015 - Bersedia untuk menerokai Bandar Auckland dan menghayati pelbagai tarikan menarik bersama AirAsia X, syarikat penerbangan tambang rendah jarak jauh bagi kumpulan AirAsia yang akan memulakan penerbangan harian ke Auckland, New Zealand dari Kuala Lumpur melalui Gold Coast, Australia. Penerbangan harian yang dijadualkan akan beroperasi bermula pada 22 Mac 2016 ini akan mengukuhkan sambungan laluan penerbangan antara Asia, Australia dan Pulau Utara New Zealand. Destinasi baru ini telah dilancarkan secara rasmi hari ini di Kuala Lumpur oleh Tuan Yang Terutama Dr. John Subritzky, Pesuruhjaya Tinggi New Zealand di Malaysia, bersama Tan Sri Tony Fernandes, Ketua Kumpulan Pegawai Eksekutif AirAsia dan Benyamin Ismail, Ketua Pegawai Eksekutif AirAsia X Berhad. Untuk meraikan pengumuman laluan baru ini, AirAsia X menawarkan promosi tambang termasuk semua bermula dari serendah RM499* sehala bagi tempat duduk ekonomi atau serendah RM1499* sehala bagi tempat duduk Premium Flatbed yang telah mendapat pelbagai pengiktirafan. Tambang promosi ini boleh ditempah melalui laman web bermula 13 hingga 24 Januari 2016, bagi tempoh perjalanan dari 22 Mac hingga 5 Febuari 2017. Kesemua tambang promosi ini boleh ditempah menerusi laman web di atau aplikasi AirAsia bagi iPhone dan Android, serta laman web mudah alih Benyamin Ismail, Ketua Pegawai Eksekutif AirAsia X berkata, "New Zealand adalah destinasi bertaraf dunia yang sememangnya istimewa di hati kami. Kami amat teruja untuk kembali ke New Zealand dengan melancarkan perkhidmatan ini, yang akan memberikan sambungan lancar kepada para tetamu kami dari seluruh Asia ke Bandar Auckland. Disamping itu, warga New Zealand kini mempunyai lebih banyak pilihan penerbangan dari Gold Coast dan juga akses ke semua destinasi menarik di seluruh rangkaian luas penerbangan kami di Asia melalui hab Kuala Lumpur. Kami yakin bahawa dengan tambang yang sangat kompetitif akan menarik lebih ramai tetamu dari rantau ini, mewujudkan permintaan perjalanan yang lebih tinggi dan seterusnya meningkatkan trafik pelancongan bagi semua sektor." "Australia sentiasa merupakan pasaran utama bagi kami, laluan baru dari Kuala Lumpur ke Auckland melalui Gold Coast melambangkan komitmen kami untuk membangunkan penyambungan penerbangan di rantau ini dan usaha berterusan kami untuk mengembangkan operasi kami. Kami sangat yakin bahawa laluan ini akan berkembang maju, mengikuti kejayaan yang dicapai daripada laluan Australia kami yang lain."
Press Release "Di AirAsia X, matlamat kami adalah untuk terus menawarkan senarai destinasi-destinasi yang menarik kepada para tetamu kami dan pengenalan laluan baru ini adalah sejajar dengan inisiatif pemulihan kami dan kami percaya ia akan membawa sumbangan positif untuk Syarikat kami," kata Benyamin. Tuan Yang Terutama Dr. John Subritzky, Pesuruhjaya Tinggi New Zealand di Malaysia berkata, "Saya amat gembira untuk melihat satu lagi syarikat penerbangan utama seperti AirAsia X meluaskan operasinya ke New Zealand, menawarkan warga New Zealand tambang menarik untuk melawat Asia - dan rantau Asia Tenggara yang luas - melalui rangkaian luas syarikat penerbangan itu. Saya berharap untuk melihat lebih ramai pelancong mengunjungi New Zealand dengan penerbangan harian baru ke Auckland yang ditawarkan, seterusnya meningkatkan sektor pelancongan Negara dan mengukuhkan pertumbuhan ekonomi New Zealand. Berikutan pengumuman laluan baru ini, tetamu kini boleh berkunjung ke Auckland, New Zealand dari Kuala Lumpur dengan transit pendek di Gold Coast, Australia. Visa Australia tidak diperlukan untuk transit ini dan rakyat Malaysia boleh berkunjung ke New Zealand untuk tempoh hingga 3 bulan tanpa visa, ini memudahkan semua tetamu dari Malaysia. Para tetamu juga boleh menggunakan pilihan penerbangan sambungan (Fly-Thru) untuk penyambungan yang lancar ke Auckland dari bandar- bandar lain dalam rangkaian penerbangan luas kumpulan AirAsia atau pilihan pelbagai bandar (Multi- City) untuk melawati Gold Coast beberapa hari sebelum meneruskan perjalanan ke Auckland, memberi lebih fleksibiliti untuk merancang perjalanan anda. New Zealand, juga dikenali sebagai Aotearoa dalam Bahasa Maori asli yang bermaksud tanah awan putih yang panjang, terkenal dengan pemandangan alam semulajadi yang menakjubkan dan juga keunikan budaya Maori tersendiri. Dengan keluasan 270.534 km2, negara ini mempunyai dua kepulauan utama yang dikenali sebagai Pulau Utara and Selatan. The City of Sails - Auckland, terletak di Pulau bahagian Utara, adalah bandar yang mempunyai penduduk yang paling ramai di New Zealand dan mempunyai pelbagai jenis tarikan,seperti bangunan tertinggi di Hemisfera Selatan - Sky Tower, kawah gunung berapi yang indah di gunung Eden, Auckland Domain Park yang menempatkan Muzium Memorial Perang Auckland dan pelbagai lagi tarikan seperti Viaduct Harbour, Pulau Rangitoto and banyak lagi. Para tetamu juga boleh memandu sendiri ke Northland untuk menikmati pantai "Ninety Mile" dan melawat Cape Reinga - hujung utara New Zealand; atau melawat Matamata dimana letaknya filem Hobbiton, salah satu lokasi penggambaran "The Lord of The Rings Trilogy", kedua-duanya hanya beberapa jam dari Bandar Auckland. AirAsia X telah dianugerahkan dengan ''Kabin Premium Syarikat Penerbangan Tambang Rendah Terbaik Dunia'' dan ''Tempat Duduk Premium Terbaik Syarikat Penerbangan Tambang Rendah'' di Anugerah Pernerbangan Dunia Skytrax bagi tiga tahun berturut-turut dari tahun 2013 hingga 2015. Tempat duduk Premium Flatbed bagi penerbangan AirAsia X mempunyai soket universal, sandaran kepala boleh laras dan kemudahan utility peribadi seperti meja dulang, pemegang minuman, lampu membaca dan scrin privasi. Tetamu Premium Flatbed juga boleh menikmati produk dah perkhidmatan termasuk pertukaran penerbangan tidak terhad, pilihan tempat duduk, pilihan tempat duduk, keutamaan semasa mendaftar masuk, keutamaan semasa menaiki pesawat, pemeriksaan imigresen di kaunter Laluan Pantas bagi lapangan terbang terpilih, 40kg bagasi berdaftar, hidangan premium, bantal dan selimut.
Press Release Terus kemas kini bersama promosi dan aktiviti terkini AirAsia menerusi Twitter dan Facebook Tambang termasuk semua yang disebut adalah bagi penerbangan sehala sahaja dan termasuk cukai. Tertakluk kepada terma dan syarat. Jadual Penerbangan bagi Kuala Lumpur, Malaysia (KUL) - Auckland, New Zealand (AKL) melalui Gold Coast, Australia (OOL) No Penerbangan Dari Ke Berlepas Ketibaan Kekerapan D7 206 KUL OOL 2140 hrs 0750 hrs Daily D7 206 OOL AKL 0905 hrs 1530 hrs Daily D7 207 AKL OOL 1700 hrs 1725 hrs Daily D7 207 OOL KUL 2140 hrs 0400 hrs Daily Note: Semua masa yang dipapar adalah masa tempatan di destinasi masing-masing. ***TAMAT** Mengenai Kumpulan AirAsia X AirAsia X adalah syarikat penerbangan tambah rendah jarak jauh bagi Kumpulan AirAsia yang kini terbang ke destinasi di serata rantau Asia Pasifik. AirAsia X terbang ke 17 destinasi di seluruh Asia (Haneda, Osaka, Seoul, Busan, Taipei, Xian, Beijing, Hangzhou, Chengdu, Shanghai, Colombo dan Kathmandu), Australia (Sydney, Melbourne, Perth dan Gold Coast) dan di Timur tengah (Jeddah). AirAsia X beroperasi dengan 26 pesawat A330-300s, setiap satu dengan konfigurasi 12 Premium Flatbeds dan 365 tempat duduk ekonomi. Kumpulan ini telah membawa lebih 19 juta tetamu sejak penubuhan servis jarak jauh yang telah dimulakan pada tahun 2007. AirAsia X telah diiktiraf dengan anugerah "Kabin Premium Syarikat Penerbangan Tambang Rendah Terbaik Dunia" dan "Tempat Duduk Premium Syarikat Penerbangan Tambang Rendah Terbaik Dunia" di acara tahunan Anugerah Dunia Penerbangan Skytrax bagi tiga tahun berturut-turut dari tahun 2013 - 2015. Kumpulan AirAsia adalah syarikat penerbangan pertama di dunia yang berkerjasama bersama INTERPOL bagi mengimplementasikan sistem I-Checkit bagi mengimbas passport kesemua penumpang dengan informasi yang terdapat dalam pangkalan data Stolen and Lost Travel Documents (SLTD) badan polis dunia tersebut. For media enquiries, please contact: Eugene Siew Communications Mobile: +6016 653 8221